Ramaphosa gee klarigheid oor kernplanne | Maroela Media
Pres. Cyril Ramaphosa het die laaste spyker in die doodskis van die debat oor Suid-Afrika se kernplanne ingeslaan.
Ramaphosa het Vrydag ná afloop van die jaarlikse Brics-beraad, wat die afgelope week in Johannesburg gehou is, gesê Suid-Afrika kan nie die kernprogram bekostig wat vroeër onder voormalige pres. Jacob Zuma met Rusland ooreengekom is nie.
Gedurende Zuma se administrasie het Suid-Afrika se regering vasbeslote voorgekom om ŉ R1 biljoen kernkragooreenkoms met Rusland se staatsbeheerder kernkragmaatskappy, Rosatom, aan te gaan om vier kernkragreaktors te bou. Die reaktors sou 9 600 megawatt elektrisiteit aan Eskom se elektrisiteitsnetwerk lewer.
Ramaphosa het gesê hy het in private samesprekings aan Wladimir Poetin, Rusland se president, verduidelik Suid-Afrika het ander dringende prioriteite wat aandag moet geniet om die ekonomie te laat groei. Ramaphosa het aan Poetin gesê die ekonomie is nie in staat om groot finansiële beperkings te hanteer nie.
Ramaphosa het gesê betrekkinge tussen die twee lande is nié versuur deur die besluit nie.
“Hy [Poetin] het gesê ons moet ons probleme hanteer en as die situasie verander kan ons weer daaroor praat. Dit is waar ons dit gelaat het. Daar is geen verskuilde agenda nie. Ons het reguit daaroor gepraat,” het Ramaphosa gesê.
Ramaphosa het gesê Suid-Afrika het ŉ baie suksesvolle drie dag lange Brics-beraad aangebied en staatshoofde en afgevaardigdes van 31 lande het dit bygewoon.
BRICS Cyril Ramaphosa kernkrag Wladimir Poetin
Geliewe kennis te neem dat julle Vladimir Putin verkeerd gespel het.
Putin is die Russiese weergawe en Poetin die Afrikaanse een. ?
Sien, Putin is n redelike man.
Ramaphosa, jy het net ekonomiese groei as jy elektrisiteit het. Ons kort daardie Kernkrag – maar nie op ‘n korrupte wyse nie.
Waaroor gaan jul so aan oor die spelling vd man se naam? Same meaning, different spelling.